24. Socialtilsynets tilsyn på handicap- og psykiatriområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som socialtilsynet har ført med:

Botilbud Handicap Hadsten ([adresse]) i september 2021

Botilbud Handicap Elbæk (Elbæk) i september 2021.
Byrådet skal tage stilling til de indsatser, der foreslås iværksat som opfølgning på tilsynene. Sagen har 
været i høring hos Handicaprådet forud for den politiske behandling.
Tilsynsrapporterne er lavet på baggrund af socialtilsynets bedømmelse af, om det enkelte tilbud stadig har 
den påkrævede kvalitet og samlet set opfylder betingelserne for godkendelse. Socialtilsynet beslutter før 
hvert tilsyn, hvorvidt tilbuddet skal vurderes ud fra samtlige temaer, kriterier og indikatorer eller blot nogle 
af disse. 
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi. 
Tilsyn med [adresse]
Konklusionerne vedrørende [adresse] er overordnet positive. Tilbuddet har fastholdt sin godkendelse 
(regodkendt).
Ved tilsynet med [adresse] har socialtilsynet valgt at fokusere på temaerne:

Tema 3: Målgruppe, metoder og resultater (kriterium 3, indikator 3b)

Tema 4: Sundhed og trivsel (kriterium 4, 5 og 6, indikator 4a-4b, 5a-5c og 6a-6b)

Tema 5: Organisation og ledelse (kriterium 8, indikator 8a-8b). 
I forhold til temaet ”Sundhed og trivsel” er tilsynet kommet med et opmærksomhedspunkt. Tilsynet henstiller 
til, at tilbuddet skal sikre de fornødne tilladelser til brugen af bløde stofseler eller øvrige foranstaltninger.
Tilsyn med Minna Thorsen
Konklusionerne vedrørende Minna Thorsen er positive. Socialtilsynet har ikke fundet anledning til at komme med 
udviklingspunkter eller opmærksomhedspunkter. Tilbuddet har fastholdt sin godkendelse (regodkendt).
Ved tilsynet med Minna Thorsen har socialtilsynet valgt at fokusere på temaerne:

Tema 4: Sundhed og trivsel (kriterium 4 og 6, indikator 4a-4b og 6a-6b)

Tema 5: Organisation og ledelse (kriterium 8 og 9, indikator 8a-8b og 9a-9b)

Tema 6: Kompetencer (kriterium 10, indikator 10a-10b)

Tema 7: Fysiske rammer (kriterium 14, indikator 14a-14c).
Sagsnr. EMN-2020-35911
DokID: 2530269
Sagsbehandler caol
Byråd
29-03-2022 19:00
I forhold til temaet ”Sundhed og trivsel” vægter tilsynet det negativt, at afdelingslederne ikke i tilstrækkelig 
grad har indberettet og håndteret forhåndsgodkendelser efter gældende lovgivning.  
Tilsynsrapporterne for [adresse] og Minna Thorsen er vedlagt som bilag og indeholder de temaer, kriterier og 
indikatorer, som socialtilsynet har valgt at fokusere på ved det aktuelle tilsynsbesøg. Der fremgår enkelte 
ikke-udvalgte indikatorer af tilsynsrapporterne. Det skyldes, at socialtilsynet af systemmæssige årsager 
ikke kan fjerne disse tekstpassager. Disse er markeret med røde krydser i rapporterne.
De tiltag som tilbuddene foreslår iværksat efter tilsynene fremgår af bilaget ”Opfølgning på tilsynsbesøg 
ved socialtilsynet”.
VURDERING
Social og Sundhed vurderer på baggrund af tilsynene, at [adresse] og Minna Thorsen i høj grad er velfungerende 
og veldrevne tilbud. 
Social og Sundhed vurderer, at de indsatser, der er planlagt som opfølgning på tilsynet imødekommer 
tilsynets anbefalinger. 
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 1. februar til 21. februar 2022. Handicaprådets høringssvar er vedlagt som bilag. 
Handicaprådet har ingen bemærkninger til tilsynsrapporten for [adresse].
Handicaprådet påpeger i forbindelse med tilsynet med Minna Thorsen, at der ved tilsynsbesøg i 2020 ligeledes blev 
fremhævet udfordringer med manglende indberetninger af magtanvendelser.
Social og Sundhed er enig i Handicaprådets fremhævning af vigtigheden af, at regler for magtanvendelse 
overholdes. Social og Sundhed konstaterer samtidig, at socialtilsynet har fundet den efterfølgende dialog 
med Elbæks ledelse tilfredsstillende i forhold til tilbuddets forklaringer på manglende indberetning af 
magtanvendelse. Det skyldes bl.a. overgangen fra tidligere til nuværende afdelingsleder, samt at 
forhåndsgodkendelser ved en fejl ikke er blevet fremsendt rettidigt af administrationen. Socialtilsynet 
tilkendegiver over for Elbæks ledelse, at ledelsen i den efterfølgende dialog argumenterer for, at de nu 
opfylder gældende lovgivning, og dermed fremadrettet sikrer kvaliteten på Elbæk. Socialtilsynet vil løbende 
følge op på dette. Herudover er der udarbejdet en klar procedure, der vil blive fulgt op på løbende af den 
ansvarlige områdeleder samt handicap- og psykiatrichefen.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra socialtilsynet for tilsynet med [adresse] og Minna Thorsen tages til efterretning.
2.
At tiltag i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 8. marts 2022:
Fraværende: Britta Dahl
Indstilles godkendt.
Økonomiudvalget, 22. marts 2022:
Fraværende: Ingen
Indstilles godkendt. 
Byrådet, 29. marts 2022:
Fraværende: Ingen
Godkendt. 
Bilag
1.
Tilsynsbeskrivelse, socialtilsynet (2508177)
2.
Tilsynsrapport Botilbud Handicap Hadsten ([adresse]) (2531566)
3.
Tilsynsrapport Botilbud Handicap Elbæk (2531564)
4.
Opfølgning på tilsynsbesøg ved socialtilsynet (2530030)
5.
Handicaprådets høringssvar (2580095)
